rejauldu/bengali-wikipedia huggingface dataset:
মক্কা তোরণ, মক্কা গেট ( ) বা কুরআন গেট ( ) হলো মক্কা অঞ্চলের জেদ্দা–মক্কা মহাসড়কের খিলানাকৃতির স্মারক তোরণ। এটি ইসলামের নবি মুহাম্মদের জন্মস্থান মক্কার প্রবেশদ্বার। এটি মক্কা শহরের হারাম এলাকার সীমানা নির্দেশ করে, যার ভেতরে অমুসলিমদের প্রবেশ নিষিদ্ধ।   ইতিহাস  তোরণটি ১৯৭৯ সালে নির্মিত হয়। এর নকশা করেন দিয়া আজিজ দিয়া এবং এর স্থপতি ছিলেন সামির এলাব্দ।  মক্কার মেয়র ওসামা বিন ফাদল আল-বার বাওয়াবাত মক্কা কোম্পানি বোর্ড অব ডিরেক্টর্সের চেয়ারম্যান হিসেবে দায়িত্ব পালন করেন।Chairman's Message . Western Suburb of Makkah Al Mukarramah. Retrieved June 13, 2017. বাওয়াবাত মক্কা কমপ্লেক্সে বর্তমানে পাঁচ শ্রেণির উন্নয়ন কর্মকাণ্ড চলমান আছে: সরকারি প্রকল্প, বিশেষ উন্নয়ন প্রকল্প, বিনিয়োগ প্রকল্প, অলাভজনক প্রকল্প ও তহবিল গঠন প্রকল্প।Types of Projects . Western Suburb of Makkah Al Mukarramah. Retrieved June 13, 2017.   বর্ণনা   সম্পূর্ণ তোরণটি মহাসড়কের ওপর খিলান হিসেবে নির্মাণ করা হয়েছে। এর প্রধান তিনটি অংশ:  মক্কা তোরণের মূল কাঠামো হলো রেহালের ওপর সজ্জিত ইসলামের পবিত্র গ্রন্থ কুরআন।Makkah Gate . IDEA Center Projects. Retrieved June 13, 2017.ضياء عزيز ضياء مصمم بوابة مكة المحتفي بالضوء وألعاب الطفولة. makkahnewspaper.com. Retrieved June 13, 2017.  তোরণের মূল কাঠামোর উপাদান হিসেবে রিইনফোর্সড কংক্রিট ব্যবহার করা হয়েছে। এর পাশাপাশি আনুষঙ্গিক অলঙ্করণ, যেমন: মূল খিলানের নিচে আলোকসজ্জার শৈল্পিক মোজাইক/ভিট্রেইল, ভিত্তির পাদভূমিতে প্রবেশের খিলানাকৃতির প্রবেশপথ প্রভৃতিতে প্লাস্টিক, কাচ, কাঠ ও অন্যান্য উপাদান ব্যবহৃত হয়েছে। পুরো কাঠামোটি বিভিন্ন ধরনের নকশায় সাজানো হয়েছে, যা রাতের বেলায় বিভিন্নভাবে আলোকিত করা হয়।  সৌন্দর্য বর্ধনের জন্য মাঝখানের সড়ক বিভাজক বরাবর এবং চার লেনের রাস্তার দুইপাশের ফাঁকা স্থানে খেজুর, বিভিন্ন মাঝারি উচ্চতার বৃক্ষ ও গুল্মজাতীয় গাছ রোপণ করা হয়েছে। বিশাল কমপ্লেক্সজুড়ে ছোট পার্কিং লট, বক্সউডশোভিত, বিভিন্ন আকারের প্রাচীরবেষ্টিত উদ্যান ও অন্যান্য সুবিধা রয়েছে।   আরও দেখুন   ড্রাগন তোরণ  গেটওয়ে আর্চ  জামারাত সেতু  মসজিদে শাজারাহ  ইসলামের পবিত্র স্থানসমূহ  স্মারক তোরণ ও খিলান   তথ্যসূত্র    সূত্র তালিকা       SaudiProjects' Entry (saudiprojects.net)   Dia's official website (diafinearts.com)   Trip Advisor's review (tripadvisor.co.uk)   Nadia Masood's description (nadiamasood.com)   বিষয়শ্রেণী:১৯৭৯-এ সৌদি আরবে প্রতিষ্ঠিত বিষয়শ্রেণী:১৯৭৯-এর ভাস্কর্য বিষয়শ্রেণী:১৯৭৯-এ সম্পন্ন ভবন ও কাঠামো বিষয়শ্রেণী:মক্কার ভবন ও স্থাপনা বিষয়শ্রেণী:খিলান ও গুপ্তকক্ষ বিষয়শ্রেণী:সৌদি আরবের মিনার ও স্মারক বিষয়শ্রেণী:নির্দিষ্ট ব্যক্তির জন্মস্থান বিষয়শ্রেণী:ইসলামের পবিত্র স্থান বিষয়শ্রেণী:আধুনিকতাবাদী স্থাপত্য বিষয়শ্রেণী:জেদ্দার ভবন ও স্থাপনা
এনবিসি স্পোর্টস গ্রুপ এনবিসি ইউনিভার্সালের একটি শাখা। এনবিসি স্পোর্টসের যাবতীয় গণমাধ্যম সংক্রান্ত বিষয়গুলো এটি পরিচালনা করে থাকে। এনবিসির টেলিভিশন নেটওয়ার্কগুলো ছাড়াও এনবিসি স্পোর্টস রেডিও ও কেবল নেটওয়ার্কসমূহের ব্যবস্থাপনার ভারও এর উপর ন্যস্ত।   ইতিহাস   কমকাস্ট স্পোর্টস গ্রুপে এনবিসি স্পোর্টস গ্রুপের আদি ইতিহাস নিহিত। কমকাস্ট স্পোর্টস গ্রুপ গলফ চ্যানেল ও ভার্সাস কেবল নেটওয়ার্কের যাবতীয় কার্যক্রম পরিচালনা করত। পাশাপাশি আঞ্চলিক ক্রীড়া সম্প্রচার নেটওয়ার্ক কমকাস্ট স্পোর্টসনেটের মালিকানাও এর আওতাধীন ছিল। ২০১১ সালের ফেব্রুয়ারিতে কমকাস্ট এনবিসি ইউনিভার্সালের অধিকাংশ শেয়ার ক্রয় করে নেয়। এনবিসি স্পোর্টস গ্রুপ নাম দিয়ে তিনটি নেটওয়ার্ককে একাধারে অধিগ্রহণ করার সিদ্ধান্ত গ্রহণ করা হয়। ডিক এবেরসল এর চেয়ারম্যান পদে নিযুক্ত হন।  টার্নার এন্টারটেইনমেন্ট গ্রুপের প্রাক্তন চেয়ারম্যান মার্ক লাজারাস এনবিসি স্পোর্টস কেবল গ্রুপের প্রেসিডেন্ট নির্বাচিত হন। কমকাস্ট স্পোর্টস গ্রুপের প্রেসিডেন্ট জন লিটনার কমকাস্ট স্পোর্টস নেট ও ভার্সাসের সভাপতি পদে অধিষ্ঠিত হন। অপরদিকে এনবিসি স্পোর্টসের নির্বাহী প্রধান মাইক ম্যাককার্লে গলফ চ্যানেলের দায়িত্ব গ্রহণ করেন। জন মিলার এনবিসি স্পোর্টস ও ভার্সাসের সহসভাপতি পদে নিযুক্ত হন।   ২০১১ সালের মে মাসে লাজারাস চেয়ারম্যান পদে এবেরসলের স্থলাভিষিক্ত হন।  ২০০৮ সালের জুনে এনবিসি স্পোর্টস গ্রুপ এমটিভি মিউজিক নেটওয়ার্কের কাছে ক্রীড়াসংক্রান্ত যে শেয়ারগুলো বিক্রি করে, ২০১১ সালের জুনে সেগুলো পুনরায় কিনে নেয়। ২০১২ সালের ১ জানুয়ারি ভার্সাসের নাম পাল্টে রাখা হয় এনবিসি স্পোর্টস নেটওয়ার্ক।http://www.philly.com/philly/sports/126495098.html  ২০১২ সালের ৯ ডিসেম্বর এনবিসি স্পোর্টস গ্রুপ ও ইয়াহুর মধ্যে চুক্তি স্বাক্ষরিত হয়।  এর ফলে ইয়াহু স্পোর্টসের বিজ্ঞাপনী দক্ষতা, গুরুত্বপূর্ণ ঘটনাপ্রবাহের সম্প্রচার ও জনপ্রিয় ক্রীড়াপণ্য এবং এনবিসি স্পোর্টসের বর্ধিষ্ণু ডিজিটাল সম্পদের অনন্য সম্মিলন সৃষ্টি হয়।  ২০১৩ সালের ১৮ মার্চ এনবিসি স্পোর্টস ও এনবিএসএনের যাবতীয় কার্যক্রম কানেটিকাট অঙ্গরাজ্যের স্ট্যামফোর্ড শহরের একটি স্থাপনায় সূচিত হয়। কানেটিকাট অঙ্গরাজ্য করছাড় দিতে শুরু করলে এর সুযোগ নেওয়ার জন্যই এনবিসি স্পোর্টস সেখানে স্থানান্তরিত হয়। এনবিসি দিবাকালে সম্প্রচারিত কথোপকথন অনুষ্ঠানের প্রেক্ষাপটে ইতোপূর্বেও এ করছাড় সুবিধা গ্রহণ করে।  হিস্পানিক ভাষায় ক্রীড়া কার্যক্রম সম্প্রচারেরর জন্য তেলিমুন্দো দিপোর্তেজ প্রতিষ্ঠা করা হয়। ২০১৫ সালের মে মাসে এনবিসি ইউনিভার্সাল হিস্পানিক গ্রুপের চেয়ারম্যান জো উভা এবং মার্ক লাজারাস এটি চালু করার ঘোষণা প্রদান করেন। তেলিমুন্দো দিপোর্তেজকেও স্ট্যামফোর্ডে স্থানান্তরিত করার ব্যাপারে চিন্তা করা হচ্ছিল।    তথ্যসূত্র    বহিঃসংযোগ      allisports.com   playmaker.media   sportsengine.com  বিষয়শ্রেণী:এনবিসি স্পোর্টস বিষয়শ্রেণী:২০১১-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:২০১১-এ প্রতিষ্ঠিত গণমাধ্যম কোম্পানি
রেডিও একাত্তর ঢাকা ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৫ সালের ২৬ মার্চ যাত্রা শুরু করে। ২০১৯ বিপিএলে চ্যানেলটি রংপুর রাইডার্সের মিডিয়া সহযোগী ছিল।এটা মেঘনা গ্রুপ অব ইন্ডাস্ট্রিজ এর  রেডিও স্টেশন।   আরো দেখুন   বাংলাদেশের বেতার কেন্দ্রের তালিকা  বাংলাদেশের টেলিযোগাযোগ ব্যবস্থা  বাংলাদেশ বেতার   তথ্যসূত্র   বিষয়শ্রেণী:বাংলাদেশের রেডিও স্টেশন বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:ঢাকার গণমাধ্যম
thumb|ফিলোসোফিয়া নাতুরালিস প্রিংকিপিয়া মাথেমাটিকা প্রাকৃতিক দর্শন এবং প্রকৃতির দর্শন (লাতিন ভাষায়: Philosophia naturalis) ছিল প্রকৃতি তথা সমগ্র ভৌত বিশ্ব বিষয়ক অধ্যয়ন। আধুনিককালে যাকে প্রাকৃতিক বিজ্ঞান বা পদার্থবিজ্ঞান বলা হয় তা-ই একসময় ছিল প্রাকৃতিক দর্শন। প্রাকৃতিক দর্শনকে বলা যায় আধুনিক বিজ্ঞানের পূর্বসূরী। ক্ষুদ্রাতিক্ষুদ্র থেকে শুরু করে অনেক বড়- সকল বস্তুর গঠন এবং কার্যকারিতা নিয়ে জ্ঞানের এই শাখায় আলোচনা করা হতো।  যেমন ইংরেজ বিজ্ঞানী আইজাক নিউটন তার গুরুত্বপূর্ণ গ্রন্থটির নাম দিয়েছিলেন ফিলোসোফিয়া নাতুরালিস প্রিংকিপিয়া মাথেমাটিকা যাকে বাংলা করলে দাঁড়ায় প্রাকৃতিক দর্শনের গাণিতিক নীতিসমূহ। গণিতের মাধ্যমে পদার্থবিজ্ঞানের অনেক সূত্র আবিষ্কার করলেও তিনি এই জ্ঞানকে প্রাকৃতিক দর্শন নামেই আখ্যায়িত করেছিলেন। ফ্রান্সিস বেকন ও মনে করতেন তিনি প্রাকৃতিক দর্শনের জন্য একটি নতুন পদ্ধতি আবিষ্কার করেছেন। সেই যুগে এমনকি প্রাকৃতিক ইতিহাস এবং রসায়নকে আলাদা করে দেখার কোন উপায় ছিল না। এমনকি ভ্রমণ কাহিনীও প্রাকৃতিক দর্শনের উন্নয়নের জন্য একটি গুরুত্বপূর্ণ ক্ষেত্র বলে গণ্য হতো।Natural Philosophy, Origin of Modernity , University of Sydney  মার্টিন হাইডেগার লক্ষ্য করেছিলেন যে গ্রিক দার্শনিক এরিস্টটল প্রকৃতি নামক ধারণাটির জনক এবং এই ধারণাটিই মধ্যযুগে ও আধুনিক যুগের পত্তনের পূর্ব পর্যন্ত প্রভাবশালী ছিল। তিনি বলেন:   তথ্যসূত্র    বহিঃসংযোগ   "Aristotle's Natural Philosophy", স্ট্যানফোর্ড এনসাইক্লোপিডিয়া অফ ফিলোসফি  Institute for the Study of Nature  "A Bigger Physics," a talk at MIT by Michael Augros  Other articles  বিষয়শ্রেণী:দর্শনের ইতিহাস বিষয়শ্রেণী:পদার্থবিজ্ঞানের ইতিহাস বিষয়শ্রেণী:প্রাকৃতিক দর্শন বিষয়শ্রেণী:বিজ্ঞানের ইতিহাস
মোহাম্মদ ইব্রাহিম জয়েনউদ্দীন ইব্বু গাজালী (জন্ম: ১৫ জুন, ১৯২৪ - মৃত্যু: ২৬ এপ্রিল, ২০০৩) তৎকালীন ব্রিটিশ ভারতের মুম্বই এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।List of Pakistan Test Cricketers  ঘরোয়া প্রথম-শ্রেণীর ক্রিকেটে মহারাষ্ট্র, মুসলিম ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ইব্বু গাজালী নামে পরিচিত মোহাম্মদ গাজালী।   প্রথম-শ্রেণীর ক্রিকেট  ১৯৪২-৪৩ মৌসুম থেকে ১৯৫৪-৫৫ মৌসুম পর্যন্ত মোহাম্মদ গাজালী’র প্রথম-শ্রেণীর খেলোয়াড়ী জীবন চলমান ছিল।  ১৯৫৩-৫৪ মৌসুমে করাচীতে সার্ভিসেস দলের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৬০ রান করেন। পরের মৌসুমে লাহোরে পাঞ্জাবের বিপক্ষে ব্যক্তিগত সেরা বোলিং পরিসংখ্যান ৫/২৮ দাঁড় করান।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মোহাম্মদ গাজালী। সবগুলো টেস্টই ইংল্যান্ডের বিপক্ষে খেলেছিলেন তিনি। ১ জুলাই, ১৯৫৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ১৯৫৪ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।  অফ স্পিনার অল-রাউন্ডার হিসেবে ১৯৫৪ সালে পাকিস্তানের প্রথম ইংল্যান্ড সফরে দুই টেস্টে অংশ নেন। ট্রেন্ট ব্রিজ টেস্টে ১৮ ও ১৪ রান তুলেন। কিন্তু, ওল্ড ট্রাফোর্ডে নিজস্ব দ্বিতীয় টেস্টে অমর্যাদাকর রেকর্ডের সাথে স্বীয় নামকে জড়িয়ে রেখেছেন। ওল্ড ট্রাফোর্ডে দুই ঘণ্টার মধ্যেই জোড়া শূন্য রান করেন। এটি টেস্টের ইতিহাসের দ্রুততম সময়ের মধ্যে ঘটে।  ঐ সফরে সব মিলিয়ে ২৮.৬১ গড়ে ৬০১ রান ও ৩৯.৬৪ গড়ে ১৭ উইকেট পান। এক বছর পূর্বে শক্তিধর পাকিস্তান ঈগলেটসের সদস্যরূপে ইংল্যান্ড গমন করেছিলেন।   অবসর  ক্রিকেট খেলা থেকে অবসর গ্রহণের পর প্রশাসনের দিকে ধাবিত হন। ১৯৭২-৭৩ মৌসুমে পাকিস্তান দলের ব্যবস্থাপক হিসেবে অস্ট্রেলিয়া গমন করেন। পাকিস্তান বিমানবাহিনীতে কাজ করেন। এ পর্যায়ে তিনি পাকিস্তান বিমানবাহিনীর উইং কমান্ডার পদবী ধারনপূর্বক অবসর নেন।  ব্যক্তিগত জীবনে বিবাহিত ছিলেন। তার শ্বশুর ফিরোজ খান ১৯২৮ সালের অলিম্পিক গেমসে ভারতের হকি দলের স্বর্ণপদক বিজয়ী ছিলেন। ২৬ এপ্রিল, ২০০৩ তারিখে ৭৮ বছর বয়সে পাকিস্তানের করাচী এলাকায় মোহাম্মদ গাজালী’র দেহাবসান ঘটে।   তথ্যসূত্র    আরও দেখুন   শুজাউদ্দিন বাট  জুলফিকার আহমেদ  পাকিস্তানি টেস্ট ক্রিকেটারদের তালিকা  টেস্ট ও প্রথম-শ্রেণীর ক্রিকেটে জোড়া শূন্য রান  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯২৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:কম্বাইন্ড সার্ভিসেসের (পাকিস্তান) ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:মহারাষ্ট্রের ক্রিকেটার বিষয়শ্রেণী:মুসলিমের ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:পাকিস্তান বিমানবাহিনীর কর্মকর্তা বিষয়শ্রেণী:মুহাজির ব্যক্তি বিষয়শ্রেণী:পাকিস্তানে ভারতীয় অভিবাসী বিষয়শ্রেণী:ভারতীয় ক্রিকেটার বিষয়শ্রেণী:পাকিস্তানি ক্রিকেট প্রশাসক বিষয়শ্রেণী:মুম্বই থেকে আগত ক্রিকেটার বিষয়শ্রেণী:কোঙ্কানি বংশোদ্ভূত পাকিস্তানি ব্যক্তি
কমন লুন (Gavia immer) এক ধরনের জলচর পাখি যেটি পানির ওপর দিয়ে দৌড়ে যেতে পারে। পুরো শরীর হাঁসের মতো হলেও ঠোঁট ছুঁচাল। পানির ওপর খাড়া হয়ে চলতে পারে এরা। ওড়ার সময় প্রচুর গতিবেগ প্রয়োজন হয় লুনের আর এ জন্য বিমানের মতো লম্বা দৌড় দেয়।পানির ওপর দৌড়ায় ওরা,শরিফুল ইসলাম ভূঁইয়া সূত্র: ন্যাশনাল জিওগ্রাফিক ও ওয়াইল্ড ফ্যাক্টস অনলাইন।, দৈনিক প্রথম আলো। ঢাকা থেকে প্রকাশের তারিখ: ১৮-০১-২০১৩ খ্রিস্টাব্দ।   প্রাপ্তিস্থান  বাম|থাম্ব|গাল খালে সাঁতরানো কমন লুন অন্টারিও, কানাডা থাম্ব|বাম|কমন লুন আদিরন্দাস্কে থাম্ব|বাম| Gavia immer উত্তর আমেরিকা এবং গ্রিনল্যান্ড ও আইসল্যান্ডের কিছু অংশে দেখা যায় পরিযায়ী পাখিটিকে।   আকার  গায়ে সাদা-কালো রঙের কাজ। কমন লুনের পা থাকে একদম পেছনে। এ কারণে ডাঙায় চলাফেরা করতে খুব কষ্ট হয় এদের। তাই পানিতেই কাটায় বেশির ভাগ সময়। পানিতেই ঘুমায় এরা। পাখিটি ভাল সাঁতারু। পানির নিচে ২০০ ফুট পর্যন্ত যেতে পারে এরা। কমন লুন লম্বায় প্রায় তিন ফুট (৯১ সেন্টিমিটার) পর্যন্ত হতে পারে।   খাদ্য  সাধারণত মাছ আর ছোটখাটো জলজ প্রাণী খেয়ে বেঁচে থাকে। ওজন হতে পারে পাঁচ কেজি পর্যন্ত।   তথ্যসূত্র    বহিঃসংযোগ   Stamps: Common Loon   Video on ARKive  Great Northern Diver videos, photos & videos on the Internet Bird Collection  DigiMorph.org—CT scans of a Great Northern Loon skull  Common Loon on Animal Diversity Web  USGS Information — Common Loon  Cornell Lab of Ornithology — Common Loon Information  Watch the National Film Board of Canada animated short Loon Dreaming   বিষয়শ্রেণী:গাভিয়া বিষয়শ্রেণী:জলচর পাখি বিষয়শ্রেণী:বেলজিয়ামের পাখি বিষয়শ্রেণী:কানাডার পাখি বিষয়শ্রেণী:কিউবার পাখি বিষয়শ্রেণী:ডেনমার্কের পাখি বিষয়শ্রেণী:ফারো দ্বীপপুঞ্জের পাখি বিষয়শ্রেণী:ফ্রান্সের পাখি বিষয়শ্রেণী:গ্রিনল্যান্ডের পাখি বিষয়শ্রেণী:আইসল্যান্ডের পাখি বিষয়শ্রেণী:আয়ারল্যান্ডের পাখি বিষয়শ্রেণী:মেক্সিকোর পাখি বিষয়শ্রেণী:নেদারল্যান্ডসের পাখি বিষয়শ্রেণী:নরওয়ের পাখি বিষয়শ্রেণী:পর্তুগালের পাখি বিষয়শ্রেণী:স্পেনের পাখি বিষয়শ্রেণী:মার্কিন যুুক্তরাষ্ট্রের পাখি বিষয়শ্রেণী:যুক্তরাজ্যের পাখি বিষয়শ্রেণী:ইউরোপের পাখি বিষয়শ্রেণী:উত্তর আমেরিকার পাখি বিষয়শ্রেণী:১৭৬৪-এ বর্ণিত পাখি
thumb|ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান () (১৯১৬-১৯৪৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান ১৯১৬ খ্রিষ্টাব্দে তিব্বতের লিতাং অঞ্চলের ম্ত্শে-মা-গ্রোং () নামক স্থানে জন্মগ্রহণ করেন। তার পিতার নাম ছিল ম্গোন-পো-দোন-গ্রুব এবং মাতার নাম ছিল গু-রু-ল্হা-ম্ত্শো (কেচার বছর বয়সে নবম পাঞ্চেন লামা তাকে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা্র পুনর্জন্ম রূপে চিহ্নিত করেন। 'জাম-দ্ব্যাংস-ম্খ্যেন-রাব-র্গ্যা-ম্ত্শো () নামক তৃতীয় আ-ম্ছোগ () এবং গ্রাগ্স-পা-র্গ্যা-ম্ত্শো () নামক দুই বিখ্যাত পণ্ডিত তার উল্লেখযোগ্য শিক্ষক ছিলেন। 'জিগ্স-মেদ-'ফ্রিন-লাস-র্গ্যা-ম্ত্শো () নামক ভিক্ষু তাকে শিক্ষার্থীর শপথ প্রদান করেন। ১৯৩৬ খ্রিষ্টাব্দে নবম পাঞ্চেন লামা তাকে ভিক্ষুর শপথ দান করেন। ১৯৩৭ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে তিন বছর শিক্ষালাভ করেন। চীনের জাতীয়তাবাদী সরকার থেকে ১৯৩৮ খ্রিষ্টাব্দে তাকে মঙ্গোল ও তিব্বত সম্পর্কিত কমিশনের সভাপতি হিসেবে নিযুক্ত করা হয়।   তথ্যসূত্র      বিষয়শ্রেণী:১৯১৬-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:জাম্যাং ঝেপা
সাহাবউদ্দিন মেডিকেল কলেজ হলো বাংলাদেশের একটি বেসরকারি চিকিৎসা মহাবিদ্যালয়। এটি বাংলাদেশের রাজধানী ঢাকা শহরের গুলশানে অবস্থিত। ২০০৩ সালে প্রতিষ্ঠিত, এই ইনস্টিটিউট বাংলাদেশের বেসরকারি মেডিকেল কলেজগুলির মধ্যে একটি। এতে সর্বোচ্চ ডিগ্রি ব্যাচেলর অব মেডিসিন, ব্যাচেলর অব সার্জারি (এমবিবিএস)  বাস্তবায়ন হয়েছে।  এ চিকিৎসা মহাবিদ্যালয়টি  ঢাকা বিশ্ববিদ্যালয়ের অধিভুক্ত।    ইতিহাস  ২০০৩ সালে সাহাবউদ্দিন মেডিকেল কলেজ প্রতিষ্ঠার বছরে শিক্ষার্থীদের ভর্তি শুরু করে প্রতিষ্ঠানটির কর্তৃপক্ষ। ১৮ এপ্রিল  একাডেমিক ক্লাস শুরু হয় যা "এসএমসি দিবস" হিসাবে পালিত হয়। প্রথম বছর, শুরু শ্রেণী, বা "ব্যাচ", নামকরণ করা হয় এসএম -০১।   অধ্যক্ষ   ক্রমিক  নাম  কাল  1।  এ কে এম সালাহউদ্দিন  2002-09-01 - 2005-11-30  2।  আবদুল কাদির খান মো  2005-12-01 - 2011-08-15  3।  এস আকবর হোসেন  2011-08-16 - 2013-06-30  4।  এস আকবর হোসেন  2013-07-01 - 2016-06-21  5।  জাফরুল্লাহ মো  2017-03-01 - বর্তমান    শিক্ষা কার্যক্রম    পেশাগত পরীক্ষা কেন্দ্র কোড: ২০    পথ    এমবিবিএস (ঢাকা বিশ্ববিদ্যালয়)   বিভাগ   প্রাক ক্লিনিকাল বিভাগ   শারীরস্থান   শরীররবৃত্ত   প্রাণরসায়ন   জনস্বাস্থ্য   ফার্মাকোলজি   রোগনিরূপণবিদ্যা   অণূজীব বিজ্ঞান   ফরেনসিক মেডিসিন   ক্লিনিকাল বিভাগ   চিকিৎসা বিজ্ঞান   অস্ত্রোপাচার   স্ত্রীরোগ-সম্বন্ধীয় শল্যচিকিৎসা   Obs   ব্যাচ    এসএমসি এর ব্যাচ  কলেজের প্রতিটি প্রবেশযোগ্য ক্লাস, যা "ব্যাচ" নামে পরিচিত, ব্যাচ নম্বরের পরে 'এসএমএস' পদ দ্বারা নির্ধারিত হয়। এসএম একটি সংক্ষিপ্ত ফর্ম "শাহাবুদ্দিন মেডিকেল"  + ব্যাচ  দল  ভর্তির সেশন  ছাত্র সংখ্যা  অবস্থান  এস এম-০১ 2003-2004  50  স্নাতক  এস এম-০২ 2004-2005  87  স্নাতক  এস এম-০৩ 2005-2006  100  স্নাতক  এস এম-০৪ 2006-2007  95  স্নাতক  এস এম-০৫ 2007-2008  50  স্নাতক  এস এম-০৬ 2008-2009  75  স্নাতক  এস এম-০৭ 2009-2010  76  স্নাতক  এস এম-০৮ 2010-2011  76  স্নাতক  এস এম-০৯ 2011-2012  80  স্নাতক  এস এম -১০ 2012-2013  85  স্নাতক  এস এম -১১ 2013-2014  70  ইন্টার্ন ডাক্তার  এস এম-১২ 2014-2015  95  চূড়ান্ত প্রফেস পরীক্ষা  এস এম-১৩ 2015-2016  ৫ম বছর এস এম-১৪ 2016-2017  চতুর্থ বছর  এস এম -১৫ 2017-2018  তৃতীয় বছর  এস এম-১৬ ২০১৮-২০১৯ প্রথম বছর    তথ্যসূত্র    বহিঃসংযোগ     বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:ঢাকা জেলার মহাবিদ্যালয় বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ঢাকার হাসপাতাল বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয়
ময়মনসিংহের প্রবেশদ্বার ‘ভালুকা’ উপজেলারর ইতিহাস ও পরিচিতি.. ঐতিহাসিক ঘটনা পাল ও সেন শাসনামলে ময়মনসিংহ ও ভালুকা অঞ্চল সামন্ত শাসকের অধীন ছিল। চতুর্দশ শতকে আলাউদ্দিন হোসেন শাহের আমলে এ অঞ্চল মুসলিম শাসনাধীনে আসে। ইংরেজ আমলে ময়মনসিংহ অঞ্চলকে কয়েকটি মহকুমায় ভাগ করা হয়। ময়মনসিংহ সদর মহকুমার অন্তর্ভুক্ত হয় ভালুকা থানা এবং পরবর্তীতে এটি উপজেলায় উন্নীত হয়।  মুক্তিযুদ্ধ মুক্তিযুদ্ধের সময় ১১ নং সেক্টরের সাব সেক্টর কমান্ডার আফসার উদ্দিন আহমদ মুক্তিযোদ্ধাদের ট্রেনিং দিয়ে অস্ত্র সংগ্রহ করে পাকবাহিনীর মোকাবিলা করেন। পাকসেনারা ভালুকার মল্লিকবাড়ী, আশকা, তামাট ও ভালুকায় ক্যাম্প স্থাপন করে অসংখ্য নিরীহ মানুষকে নির্যাতন ও হত্যা করে। মুক্তিযুদ্ধে পাকবাহিনী এ উপজেলায় ব্যাপক গণহত্যা, অগ্নিসংযোগ ও লুটপাট চালায়। মুক্তিযুদ্ধে ভালুকার আফসার বাহিনীর সদস্যরা শতাধিক যুদ্ধে অংশগ্রহণ করে। এসবের মধ্যে ভাওয়ালিয়াবাজু, সিডস্টোর, চানপুর, মামারিশপুর, ভালুকা থানা, মল্লিকবাড়ি, চান্দেরাটি ও পারাগাঁও-এ সংঘটিত যুদ্ধসমূহ উল্লেখযোগ্য। ভালুকা বাসস্ট্যান্ডে ১টি স্মৃতিস্তম্ভ স্থাপিত হয়েছে।বিস্তারিত দেখুন ভালুকা উপজেলা, বাংলাদেশ মুক্তিযুদ্ধ জ্ঞানকোষ, বাংলাদেশ এশিয়াটিক সোসাইটি, ঢাকা ২০২০, খণ্ড ৭।
এরিল ম্যাক্সিন হোমবার্গ (১৬ অক্টোবর ১৯৩৬ - ১৬ ডিসেম্বর ২০১৭) ছিলেন একজন অস্ট্রেলীয় মহিলা বাস্কেটবল খেলোয়াড়।Brasil, Cartões de Imigração familysearch.org Retrieved 2017-11-23.   জীবনী  হোমবার্গ বাস্কেটবলে দক্ষিণ অস্ট্রেলিয়ার প্রতিনিধিত্ব করেছিলেন। তিনি ১৯৫৭ সালে ব্রাজিল আয়োজিত এফআইবিএ বিশ্ব মহিলা চ্যাম্পিয়নশিপে অস্ট্রেলীয় দলের হয়ে প্রতিটি ম্যাচে খেলেছিলেন।FIBA Archive. 1957 World Championship for Women. Australia. Retrieved 2017-11-23.   ব্যক্তিগত জীবন  তিনি জন ড্রেনানকে বিয়ে করেন, যিনি একজন দক্ষিণ অস্ট্রেলীয় ক্রিকেটার ছিলেন এবং ১৯৫০-এর দশকে অস্ট্রেলীয় দলের সাথে নিউজিল্যান্ড এবং দক্ষিণ আফ্রিকা সফর করেছিলেন।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:২০১৭-এ মৃত্যু বিষয়শ্রেণী:দক্ষিণ অস্ট্রেলিয়ার নারী ক্রীড়াবিদ বিষয়শ্রেণী:অস্ট্রেলীয় নারী বাস্কেটবল খেলোয়াড় বিষয়শ্রেণী:২০শ শতাব্দীর অস্ট্রেলীয় নারী ক্রীড়াবিদ বিষয়শ্রেণী:অ্যাডিলেডের বাস্কেটবল খেলোয়াড়
হিমিয়ার রাজ্য (in Arabic  مملكة حِمْيَر Mamlakat Ḥimyar) () (১১০ খ্রিষ্টপূরব-৫২০এর দশক পর্যন্ত সমৃদ্ধ) প্রাচীন ইয়েমেনের একটি রাজ্য। গ্রীক ও রোমানরা একে হোমেরিট রাজ্য বলত। এটি ১১০ খ্রিষ্টপূর্বে স্থাপিত হয়। প্রাচীন শহর জাফরের পর বর্তমান সানা এর রাজধানী হয়। রাজ্যটি ২৫ খ্রিষ্টপূর্বে প্রতিবেশী সাবা, ২০০ খ্রিষ্টাব্দে কাতাবান ও ৩০০ খ্রিষ্টাব্দে হাদরামাওত দখল করে নেয়। ২৮০ খ্রিষ্টাব্দে এটি সাবেইন রাজ্য জয় করে।See, e.g, Bafaqih 1990. ৫২৫ খ্রিষ্টাব্দে খ্রিষ্টান আক্রমণকারীদের হাতে পতনের আগ পর্যন্ত হিমিয়ার রাজ্য টিকে ছিল।  আরও দেখুন ইয়েমেনের প্রাচীন ইতিহাস শেবা ও হিমিয়ারের শাসক তুবা আবু কারিবা আসাদ ইয়েমেনি ইহুদি জাফর, ইয়েমেন  তথ্যসূত্র  গ্রন্থপঞ্জি Alessandro de Maigret. Arabia Felix, translated Rebecca Thompson. London: Stacey International, 2002.  Andrey Korotayev. Ancient Yemen. Oxford: Oxford University Press, 1995. . Andrey Korotayev. Pre-Islamic Yemen. Wiesbaden: Harrassowitz Verlag, 1996. . Bafaqīh, M. ‛A., L'unification du Yémen antique. La lutte entre Saba’, Himyar et le Hadramawt de Ier au IIIème siècle de l'ère chrétienne. Paris, 1990 (Bibliothèque de Raydan, 1). Yule, P., Himyar Late Antique Yemen/Die Spätantike im Jemen, Aichwald, 2007,  Yule, Zafar-The Capital of the Ancient Himyarite Empire Rediscovered, Jemen-Report 36, 2005, 22-29 Joseph Adler, "The Jewish Kingdom of Himyar (Yemen): Its Rise and Fall" Midstream, May/June 2000, Volume XXXXVI, No. 4  বহিঃসংযোগ zafar-himyar.com  friesian.com, Islam by Kelley L. Ross, Ph.D. archiv.ub.uni-heidelberg.de  heidicon.ub.uni-heidelberg.de  বিষয়শ্রেণী:৫২০-এ বিলুপ্ত বিষয়শ্রেণী:১১০ খ্রিষ্টপূর্বে প্রতিষ্ঠিত রাষ্ট্র ও অঞ্চল বিষয়শ্রেণী:ইয়েমেনের ইতিহাস বিষয়শ্রেণী:সেমেটিক জাতি বিষয়শ্রেণী:প্রাক্তন রাজ্য বিষয়শ্রেণী:এশিয়ার প্রাক্তন রাজতন্ত্র বিষয়শ্রেণী:ইহুদি শাসনতন্ত্র বিষয়শ্রেণী:৬ষ্ঠ শতাব্দীতে বিলুপ্ত রাষ্ট্র ও অঞ্চল বিষয়শ্রেণী:খ্রিস্টপূর্ব ২য় শতাব্দীতে প্রতিষ্ঠিত রাষ্ট্র ও অঞ্চল
কারেন তান পুয়ে কিউ (জন্ম: ১৯৬২) সিঙ্গাপুর সশস্ত্র বাহিনীতে কর্নেল পদে পৌঁছানো প্রথম মহিলা। ২০১৪ সালে তাকে সিঙ্গাপুর উইমেন হল অফ ফেমে অন্তর্ভুক্ত করা হয়েছে।  Includes photograph of Tan with her husband and sons  তান বিবাহিত এবং তার দুটি ছেলে রয়েছে। তিনি ২০০৭ সালে সেনাবাহিনী থেকে অবসর গ্রহণ করেন এবং এসটি ইলেকট্রনিক্সের জেনারেল ম্যানেজার হন।    তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরি কর্নেল বিষয়শ্রেণী:মহিলা সৈনিক বিষয়শ্রেণী:নারী সৈনিক
জীবা () হচ্ছেন ভারতের তামিল চলচ্চিত্র শিল্পের একজন অভিনেতা। তার জন্মনাম অমর বি চৌধুরী। ১৯৮৪ সালে জন্মগ্রহণকারী জীবা ১৯৯১ সালে শিশুশিল্পী হিসেবে অভিনয় জীবন শুরু করেছিলেন তার বাবার প্রযোজিত একটি চলচ্চিত্রে। ২০০৩ সালের চলচ্চিত্র 'আসাই আসাইআই' চলচ্চিত্র দ্বারা জীবার সত্যিকারের অভিনয় জীবন শুরু হয়েছিলো। ২০০৫ সালের চলচ্চিত্র 'রাম'তে অভিনয় করে জীবা প্রশংসিত হয়েছিলেন। তামিল চলচ্চিত্র শিল্পের কিংবদন্তি অভিনেতা শিবাজী গণেশনের পরে জীবাই একমাত্র তামিল চলচ্চিত্র অভিনেতা যিনি সাইপ্রাস আন্তর্জাতিক চলচ্চিত্র উৎসবে পুরস্কার জিতেছিলেন, তিনি এই পুরস্কার 'রাম' চলচ্চিত্রটির জন্য পেয়েছিলেন।  জীবা অভিনীত সফল চলচ্চিত্রগুলো হচ্ছে, 'ই' (২০০৬), 'কাটরাডু তামিড়' (২০০৭), 'শিব মানশুলা শক্তি' (২০০৯), 'কো' (২০১১), 'নানবান' (২০১২), 'নিদানে এন পোনভাসানদাম' (২০১২) এবং 'এনড্রেনড্রাম পুন্নাগাই' (২০১৩)।  তথ্যসূত্র  বহিঃসংযোগ    বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:চেন্নাইয়ের অভিনেতা
১৯৭২ সালের ১০ নভেম্বর যুক্তরাষ্ট্রের সান দিয়াগোতে আন্তর্জাতিক হিসাববিজ্ঞান দিবস প্রথম পালন করা হয়। ইনস্টিটিউট অব ম্যানেজমেন্ট অ্যাকাউন্ট্যান্টস এবং সার্টিফায়েড পাবলিক অ্যাকাউন্ট্যান্টসের (সিপিএ) ক্যালিফোর্নিয়া সোসাইটি সান দিয়াগো চ্যাপ্টার এ দিবস প্রথম পালন করে। ১৪৯৪ সালের ১০ নভেম্বর ইতালির গণিতবিদ লুকা বার্টোলোমিও ডি প্যাসিওলি ভেনিসে সুম্মা ডি এরিথমেটিকা, জিওমেটিয়া প্রপোরসনি অ্যাট প্রপোরশনালিটা’ শীর্ষক পুস্তিকাপ্রকাশ করেন। এটিই প্রথম বই, যাতে গাণিতিক জ্ঞানকে সংক্ষেপে প্রকাশ করা হয়। এতে ডাবল এন্ট্রি বুককিপিং বা হিসাবরক্ষণ ও বাণিজ্যিক হিসাববিজ্ঞান সম্পর্কে আলোচনা করেন। পেশাদার হিসাববিদদের কাজে উৎসাহ জোগাতে, সাধারণ মানুষের মধ্যে এ কাজের গুরুত্ব বোঝাতে এবং এ পেশায় তরুণদের আগ্রহী করে তুলতে এ দিবসটি বিভিন্ন দেশেও উদযাপিত হয়ে থাকে।   ইতিহাস   মানব সভ্যতার ইতিহাসের মতো অ্যাকাউন্টিং বা হিসাববিজ্ঞানের ইতিহাসও বেশ পুরনো। পরে সময় এবং চাহিদার পরিবর্তনের সঙ্গে সঙ্গে হিসাব সংরক্ষণের পদ্ধতিরও পরিবর্তন হয় এবং তারই ফলে একটা সময় হিসারেব বইতে অঙ্কের মাধ্যমে লেখা শুরু হয়। ইতালিয়ান গণিতবিদ ও দার্শনিক লুকা প্যাসিওলিকে হিসাববিজ্ঞানের জনক বলা হয়। কারণ তিনিই ‘সুম্মা ডি এরিথমেটিকা জিওমেট্রিকা প্রপোরশনিয়েট প্রপোরশনালিটা’ গ্রন্থে হিসাবরক্ষণের ধারণাটি সর্বপ্রথম তুলে ধরেন। ওই বইয়ের ‘পারটিকুলারিজ ডি কমপিউটিজ এট স্ক্রিপটুরিজ’ শীর্ষক অধ্যায়ে হিসাবরক্ষণের প্রধান মূল নীতি দুতরফা দাখিলা পদ্ধতির ব্যাখ্যা করেছিলেন। ওই মূলনীতি থেকেই পরে জাবেদা, খতিয়ান, লাভ-ক্ষতি হিসাব, সম্পদ ও দায়ের হিসাবরক্ষণ ও উদ্বৃত্তপত্র তৈরির ধারণা পাওয়া যায়। ১৪৯৪ সালের ১০ নভেম্বর এই বইটি প্রকাশিত হয়েছিল বলে ১০ নভেম্বর সারা বিশ্বের সব হিসাব পেশাজীবীদের কাছে একটি অত্যন্ত গুরুত্বপূর্ণ দিন৷ যুক্তরাজ্য এবং যুক্তরাষ্ট্র সর্বপ্রথম হিসাব বিজ্ঞানকে পেশা হিসেবে স্বীকৃতি দান করে। এরই ফলে ১৮৫৪ সালে আনুষ্ঠানিকভাবে ‘দি এডিনবার্গ সোসাইটি অব অ্যাকাউন্টেন্টস অ্যান্ড গ্লাসগো ইনস্টিটিউট অব অ্যাকাউন্টেন্টস অ্যান্ড অ্যাকচুয়ারিজ’ নামে অভিন্ন দুটি হিসাব পেশাজীবী সংগঠন প্রতিষ্ঠা লাভ করে। ইন্টারন্যাশনাল ফেডারেশন অব অ্যাকাউন্ট্যান্টস (আইফ্যাক) ১০ নভেম্বরকে আন্তর্জাতিক হিসাববিজ্ঞান দিবস (ইন্টারন্যাশনাল অ্যাকাউন্টিং ডে) হিসেবে ঘোষণা করে।   উদ্দেশ্য   পেশাদার হিসাববিদদের কাজে উৎসাহ জোগাতে, সাধারণ মানুষের মধ্যে এ কাজের গুরুত্ব বোঝাতে এবং এ পেশায় তরুণদের আগ্রহী করে তুলতে এ দিবসটি বিভিন্ন দেশেও উদযাপিত হয়ে থাকে।   কর্মসূচি  আন্তর্জাতিক হিসাববিজ্ঞান দিবসে সাধারণত শোভাযাত্রা, সেমিনার, র‌্যালি, আলোচনা সভা, কেক কাটা প্রভৃতি কর্মসূচি পালিত হয়ে থাকে।  তথ্যসূত্র   বিষয়শ্রেণী:আন্তর্জাতিক উদ্‌যাপন বিষয়শ্রেণী:নভেম্বর উদ্‌যাপন